forum.math.uoa.gr • Προβολή θέματος - Εγγραφή στo webadm (κωδικοί για e-class, my-studies, Εύδοξο)
Ημερομηνία 20 Μάιος 2018, 21:07
Θέμα δημοσίευσης: Εγγραφή στo webadm (κωδικοί για e-class, my-studies, Εύδοξο)
Δημοσιεύτηκε: 21 Ιαν 2014, 12:28
Για να γραφτείτε:
στην χρησιμότατη και σημαντικότατη e-class
στο my-studies, μέσω του οποίου θα δηλώσετε κατά την περίοδο δήλωσης μαθημάτων τα μαθήματα (και τα βιβλία αυτών) στα οποία θέλετε να εξετασθείτε
και στην υπηρεσία Εύδοξος, μέσω της οποίας δηλώνετε τα βιβλία που αντιστοιχούν στα μαθήματα που θέλετε να δηλώσετε ώστε να τα παραλάβετε έγκαιρα (αυτή η δήλωσή σας μπορεί να γίνει πρωτύτερα από αυτή του my-studies αλλά πρέπει να συμφωνούν αυτές οι δυο δηλώσεις)
όπως και για να κάνετε αίτηση στο site: http://academicid.minedu.gov.gr/ για να αποκτήσετε το πολύτιμο πάσο σας
αλλά και στο web file manager (η ιστοσελίδα στην οποία κάθε φοιτητής έχει 20 GB εικονικό χώρο στον οποίο μπορεί να αποθηκεύσει οτιδήποτε αυτός επιθυμεί) (http://wfm.uoa.gr/)
χρειάζεστε πρώτα να γραφτείτε στο webadm, ώστε να αποκτήσετε το username και το password που απαιτούνται και είναι τα ίδια και για τα τρία παραπάνω.
Πότε; Μπορείτε να το πράξετε λίγες μέρες μετά από τη στιγμή που έχετε εγγραφεί στο τμήμα (δηλ. να σας έχει εκδοθεί η φοιτητική ταυτότητα).
Η εγγραφή γίνεται μέσω ειδικής σελιδας του webadm.
Πρέπει να συμπληρώσετε:
Αριθμό Μητρώου:
Αριθμό Αστυνομικής Ταυτότητας:
Ο αριθμός της αστυνομικής ταυτότητας θα πρέπει να αποδίδεται χωρίς κενά
και με ελληνικούς κεφαλαίους χαρακτήρες όπου αυτό χρειάζεται.
Στον Αριθμό μητρώου γράφετε τον κωδικό που έχετε λάβει από την Γραμματεία: 13ψήφιος, της μορφής 1112-20yy-00xxx, όπου xxx τα 3 τελευταια ψηφία του Αριθμού Μητρώου και yy το έτος που εισαχθήκατε στη σχολή.
Κατά την έγγραφή σας στο Τμήμα Μαθηματικών, παραδώσατε επικυρωμένο αντίγραφο της ταυτότητάς. Όταν ζητάει "αριθμό ταυτότητας" αναφερόμαστε σε αυτό ακριβώς το έγγραφο. Αν έχετε αλλάξει και τον θυμάστε μπορείτε να το εισάγετε,αν όχι καλό είναι να ειδοποιήσετε την Γραμματεία έγκαιρα.
Σε περίπτωση που το σύστημα δεν αποδέχεται την αίτησή σας και είστε βέβαιοι για την ορθότητα των στοιχείων που εισάγετε και της διαδικασίας που ακολουθείτε, απευθυνθείτε στην Γραμματεία του Τμήματος.
Μετά την είσοδό σας θα δείτε το πλήρες ονομά σας με κεφαλαία πάνω αριστερά.
Πρέπει να συμπληρώσετε όλα τα πεδία την φόρμας που βλέπετε.
Προσοχή: Δεν πρέπει να γράφετε με κεφαλαια (εκτός του αρχικού γράμματος) και ειναι υποχρεωτικός ο τονισμός.
Το όνομά σας και το επίθετό σας πρέπει να γραφτεί ορθά και στα Αγγλικά (Λατινικά) αλλιώς υπάρχει περίπτωση να μην δεχτούν την αίτηση.
Μετά την ορθή συμπλήρωση και υποβολή αυτών των στοιχείων, θα σας ανακοινωθεί ο Αριθμός Πρωτοκόλλου της αίτησης σας, καθώς και ένας αριθμός PIN που θα σας χρησιμεύεσι στην ενεργοποιήση του λογαριασμού σας. Φυλάξτε τα, και μην τα χάσετε!!!!
Τα στοιχεία που δώσατε θα ελέγχονται τις εργάσιμες ώρες από την Γραμματεία του Τμήματος.
Στον σύνδεσμο Ενεργοποίηση Λογαριασμού (μέσω PIN) του http://webadm.uoa.gr , μπορείτε να παρακολουθήσετε την εξέλιξη της άιτησή σας. Αν τα στοιχεία σας έχουν εγκριθεί θα σας ζητηθεί να ορίσετε το αρχικό Password που θα έχετε και θα σας ανακοινωθεί το username που θα χρησιμοποιείτε για αυτή την υπηρεσία.
Ο κωδικός σας είναι από τα πιο σημαντικά που πρέπει να θυμάστε.
πρέπει να είναι 6 χαρακτήρες τουλάχιστον.
να περιλαμβάνει ένα τουλάχιστον αριθμό
να μην επαναλαμβάνονται άνω των 2 φορών (περίπου) οι ίδιοι χαρακτήρες
δεν επιτρέπονται τα ελληνικά γράμματα μόνο τα λατινικά
να μην μοιάζει με τον αριθμό μητρώου σας!
γίνεται διάκριση μεταξύ κεφαλαίων και μικρών.
Ο κωδικός μπορεί να αλλάξει, συνεπώς για αρχή μπορείτε να βάλετε κάτι εύχρηστο για σας, πχ ημερομηνία γέννησης της μορφής πχ 150785 είτε αριθμό τηλεφώνου.Πρέπει να επιβεβαιώσετε ξανά τον κωδικό που γράψατε.
Μετά την έγκριση των στοιχείων σας από τη γραμματεία και την ενεργοποίηση του λογαριασμού σας μπορείτε να επισκεφτείτε την http://eclass.uoa.gr/, τον Εύδοξο και το http://my-studies.uoa.gr και να χρησιμοποιείτε τις υπηρεσίες δίνοντας το username(όνομα χρήστη) και το password (κωδικός)
Το username ειναι στάνταρ και δίνεται απο την γραμματεία ειναι της μορφής smayy00xxx, όπου xxx τα 3 τελευταια ψηφία του Αριθμού Μητρώου και yy το έτος που εισαχθήκατε στη σχολή.
Τέλος η Αίτηση σας δεν ενεργοποιείται αμέσως! Υπάρχει χρονικό περιθώριο έως και 2 εργάσιμων ημερών, για αυτό μην πάτε την τελευταία μέρα της προθεσμίας για δήλωση μαθημάτων ή βιβλίων!!!
Τα υπόλοιπα που θα χρειαστείτε για τις δηλώσεις μαθημάτων και βιβλίων θα τα βρείτε στο Υποφόρουμ Συζήτηση για το σύστημα My-Studies & Εύδοξος